**Եկատերինա «Եկա» Տղեշելաշվիլի** (վրաց.՝ ეკატერინე "ეკა" ტყეშელაშვილი, մայիսի 23, 1977(1977-05-23), Թբիլիսի, Վրացական ԽՍՀ, ԽՍՀՄ), վրացուհի իրավաբան և քաղաքական գործիչ, 2007-2008 թվականներին եղել է Վրաստանի արդարադատության նախարարը, 2008 թվականին՝ արտաքին գործերի նախարարը, ազգային անվտանգության խորհրդի քարտուղարը, 2010 թվականին դարձել է փոխվարչապետ և վերաինտեգրման հարցերով նախարար Միխեիլ Սաակաշվիլու օրոք։

Կենսագրություն
--------------

Տղեշելաշվիլին ծնվել է 1977 թվականի մայիսի 23-ին Վրաստանի մայրաքաղաք Թբիլիսիում։ Ավարտել է Թբիլիսիի պետական համալսարանի միջազգային իրավունքի և միջազգային հարաբերությունների ֆակուլտետը 1999 թվականին և աշխատել է որպես փաստաբան Վրաստանի Կարմիր Խաչի միջազգային կոմիտեում, ապա ԻՐԻՍ Վրաստանում, Մերիլենդի համալսարանի ինստիտուտային բարեփոխումների և ոչ պաշտոնական սեկտորի Թիլիսիի գրասենյակում։ 1997 թվականի հոկտեմբերի 9-ից մինչև 1999 թվականի սեպտեմբերի 10-ը եղել է Վրաստանի արտաքին գործերի նախարարությանն առընթեր արտաքին քաղաքականության ուսումնասիրության և վերլուծության կենտրոնի գլխավոր մասնագետ։ 2001 թվականի հունիսի 1-ից մինչև նոյեմբերի 1-ը եղել է իրավաբան Նյու Յորքի մարդու իրավունքների իրավաբանական կոմիտեում, 2002 թվականի դեկտեմբերից մինչև 2003 թվականի մայիսը Հաագայում եղել է պրակտիկանտ Նախկին Հարավսլավիայի միջազգային քրեական դատարանում։

Քաղաքական կարիերա
-----------------

Տղեշելաշվիլին իր առաջին պետական պաշտոնն զբաղեցրել է 2004 թվականի փետրվարի 1-ին՝ դառնալով Վրաստանի արդարադատության նախարարի տեղակալ։ 2005 թվականի սեպտեմբերի 1-ին դարձել է արտաքին գործերի նախարարի տեղակալ, իսկ 2006 թվականի մայիսի 1-ից մինչև 2007 թվականի օգոստոսի 1-ը եղել է Թբիլիսիի վճռաբեկ դատարանի նախագահ։

Եկա Տղեշելաշվիլին ողջունում է Կոնդոլիզա Ռայսին Վրաստանում, 2008 թվականի օգոստոս
2007 թվականի օգոստոսից մինչև 2008 թվականի հունվար Տղեշելաշվիլին եղել է Վրաստանի արդարադատության նախարար, 2008 թվականի հունվարից մայիս՝ Վրաստանի գլխավոր դատախազ։ 2008 թվականի մայիսի 5-ին նա դարձել է արտաքին գործերի նախարար և այդ պաշտոնն զբաղեցրել մինչև 2008 թվականի դեկտեմբերի 5-ը։ Նրա պաշտոնավարումը համընկել է այն ժամանակաընթացքի հետ, երբ սրվել են Վրաստանի՝ իր հյուսիսային հարևան Ռուսաստանի հետ հարաբերությունները Աբխազիային և Հարավային Օսիայի պատճառով, իսկ Վրաստանը ձգտում էր միանալ ՆԱՏՕ-ին։ Իր պաշտոնավարման ընթացքում նա խոստացել է շարունակել դիվանագիտական ակտիվ գործունեությունը եղած խնդիրների խաղաղ լուծման ուղղությամբ։ Արտաքին գործերի նախարարի պաշտոնում Տղեշելաշվիլուն փոխարինել է Գրիգոլ Վաշաձեն 2008 թվականի դեկտեմբերի 5-ին, երբ փոխվել է երկրի կառավարությունը։ Դեկտեմբերին նա նշանակվել է Ազգային անվտանգության խորհրդի ղեկավար։ 2010 թվականից մինչև 2012 թվականը նա դարձել է վերաինտեգրման նախարար։

Անձնական կյանք
--------------

Տղեշելաշվիլին ամուսնացած է և ունի 2 երեխա։ Մայրենի վրացերենից բացի գիտի նաև անգլերեն, ռուսերեն և ֆրանսերեն։

Ծանոթագրություններ
------------------

1. 1 2  «Ministry for Reintegration. Ekaterine Tkeshelashvili»։ Վերցված է 2011-02-16
2. ↑  "Chief Prosecutor Becomes Foreign Minister" Archived 2016-03-03 at the Wayback Machine. *Civil.ge*, May 5, 2008.
3. ↑  (ռուս.) <<Грузинская дипломатия должна быть активной - глава МИД>>(չաշխատող հղում)
 *NewsGeorgia*, May 6, 2008.
4. ↑  "Cabinet reshuffled", *Civil.ge*, December 5, 2008.
5. ↑  "Senior Georgian ministers sacked", *BBC News*, December 5, 2008.
6. ↑  "Former FM to Chair NSC" Archived 2016-03-03 at the Wayback Machine. *Civil.ge*, December 18, 2008.
7. ↑  "Saakashvili: NSC Becomes Stronger with its New Chair" Archived 2016-03-03 at the Wayback Machine. *Civil.ge*, December 23, 2008.
8. ↑  "Reshuffle in Government, NSC", *Civil.ge*, November 20, 2010.
9. ↑  Ekaterine Tkeshelashvili biography, Office of the State Minister of Georgia for Reintegration, Retrieved January 1, 2011.